Սեպտեմբերի 17-22-ը ադրբեջանական զինուժը լայնածավալ զորավարժություններ է անցկացնելու, հայտնում է «Թուրանը»: Զորավարժություններում ներգրավվելու են 20 հազար զինծառայողներ, 20 տանկ և այլ ծանր տեխնիկա, 120 հրթիռահրետանային կայանքներ, 20 մարտական ավիացիա, կիրառվելու են ադրբեջանական բանակի` վերջին տարիներին ձեռք բերված սպառազինությունները։ Զորավարժությունների մասին Ադրբեջանի ռազմական գերատեսչության հաղորդագրության մեջ որպես հակառակորդ նշված է «Հայաստան», նախկինում կիրառվում էր «պայմանական հակառակորդ» տերմինը: